*Архивски број: 15-/*

***Скопје, \_\_\_\_\_\_\_\_\_\_\_\_ 2021 година***

**НАЦРТ ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за економија |
| Назив на предлогот на закон: | Предлог - Закон за инсолвентност |
| Одговорно лице и контакт информации: | Билјана Мицковска, раководител на сектор за правни работи, тел.02 3093-489Елисавета Миновска, раководител на Одделение за стечај, тел. 02 3093-432 |
| Вид на Извештај | [x]  Нацрт[ ]  Предлог |
| Обврската за подготовка на предлогот на закон произлегува од: | [x]  Годишната програма за работа на Владата на Република Северна Македонија[x] НПАА –поглавје 3.06 Трговски друштва[ ]  Заклучок на Владата на Република Македонија[x]  Друго - од Проект финансиран од ИПА фондови “Зајакнување на административните капацитети за имплементација на правната рамка за стечај и ликвидација на компании“од 2016-2017 година-Од Извештајот на ЕК за 2020 година, во делот 3.1 Функционирање на пазарот на стоки. |
| Поврзаност со ЕУ законодавство (acquis) |  ДА |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: |  11.02.2021 година |
| Датум на доставување на нацрт Извештајот до Министерството за информатичко општество и администрација: |  .2021 година |
| Датум на добивање на мислењето од Министерството за информатичко општество и администрација: | .2021година |
| Рок за доставување на предлогот на закон до Генералниот секретаријат  | април.2021 година |

**1. Опис на состојбите во областа и дефинирање на проблемот**

*1.1 Опис на состојбите*

Со Законот за стечај („Службен весник на Република Македонија“ бр.34/06, 126/06, 84/07, 47/11, 79/13, 164/13, 29/14, 98/15 и 192/15) се уредуваат целите и условите за отворање на стечајната постапка; органите на стечајната постапка; управувањето и располагањето со имотот што влегува во стечајната маса; намирувањето на побарувањата на доверителите во стечајната постапка; правните последици од отворањето на стечајната постапка; планот за реорганизација; личното управување; ослободувањето од другите обврски; посебните видови стечајни постапки за поединци со статус на трговец; стечајни постапки со странски елемент и други прашања во врска со стечајот.

Законот за стечај беше донесен во 2006 година, а потоа согласно потребите согледани преку неговата непосредна примена во областа која ја уредува или поради усогласување со други закони чии одредби потребно е да се имплементираат во законскиот текст, беше менуван и дополнуван осум пати („Службен весник на Република Македонија“ бр.34/2006, 126/2006, 84/2007, 47/2011, 79/2013, 164/2013, 29/14, 98/2015 и 192/2015). Досега не е изработен официјален пречистен текст.

Врз основа на Законот за стечај од 2006 година беа донесени единаесет (11) правилници, и тоа:

-Правилник за формата и содржината на лиценцата за овластен стечаен управник и на лиценцата на друштвото стечаен управник  („Службен весник на Република Македонија“, бр.119/2006),

-Правилник за формата и содржината на легитимацијата на стечајниот управник („Службен весник на РМ“, бр.119/2006),

-Правилник за професионални стандарди за стечајна постапка („Службен весник на РМ“, бр.119/06, 47/2014),

-Правилник за формата, содржината и начинот на водење на регистарот на Е-стечај („Службен весник на РМ“, бр. 164/2011),

-Правилник за начинот на спроведување на постапката на електронска продажба како и продажбата на имотот дел од стечајната маса за која може да настанат штетни последици(„Службен весник на РепубликаМакедонија“ бр. 47/2014),

-Правилник за наградата и надоместокот на реално потребните трошоци на стечајниот управник и начинот на утврдување на нивната висина („Службен весник на РМ“, бр.47/2014),

-Правилник за формата и содржината на регистарот и листите на стечајни управници по судови и начинот на нивното водење („Службен весник на РепубликаМакедонија“, бр.47/2014),

-Правилник за формата и содржината на посебната табела (шема) на утврдени и оспорени побарувања („Службен весник на Република Македонија“, бр.47/2014),

-Правилник за начинот на избор на стечаен управник според методата на електронски избор („Службен весник на Република Македонија“, бр.47/2014),

-Правилник за содржината и начинот на водење на стечајното досие („Службен весник на Република Македонија“, бр.47/2014),

-Правилник за начинот на бодирање на првиот и вториот дел од испитот за овластен стечаен управник и формата и содржината на уверението за положен испит за овластен стечаен управник („Службен весник на РепубликаМакедонија“, бр.30/2015),

-Правилник за начинот за впаричување на имотот на друштвото во ликвидација („Службен весник на РепубликаМакедонија“, бр.111/2008),

-Програма за посебната специјалистичка обука за подготовка и спроведување план за реорганизација како и за полагање испит за стекнување на сертфикат за посебни специјалистички знаења („Службен весник на РепубликаМакедонија“, бр. 47/2014) и

-Етички кодекс за стечајни управници („Службен весник на РМ“, бр.119/2006)

*1.2 Причини за проблемите кои се предмет на разгледување*

Во текот на имплементацијата на Законот за стечај („Службен весник на Република Македонија“ бр.34/06, 126/06, 84/07, 47/11, 79/13, 164/13, 29/14, 98/15 и 192/15) утврдена е потреба за подобрување на функционалностите и законските одредби во постојниот систем на стечај односно за воведување законски решенија за усогласување на нашата легислатива за стечај со Европската легислатива за инсолвентност и имплементација на Директивата за превентивно преструктуирање бр.2019/1023 и дополнување на директивата за преструктирање и инсолвентност бр.2017/1132 на Европскиот Парламент и Советот од 20.06.2019 година (како на пример регулирање на прашања што претходно не биле опфатени во постојната регулатива односно воведување на нова постапка за превентивно преструктуирање на друштвата со финансиски потешкотии), воведување на предстечајна реорганизација врз основа на предложен план за реорганизација, како и за воведување законска основа за донесување подзаконски акти кои што ја регулираат областа на инсолвентноста.

Исто така согледана е и потребата за превземање на одредени законски одредби од постапката за вонсудско спогодување којае регулирана со Законот за вонсудско спогодување („Службен весник на Република Македонија“ бр.12/2014 година), а со тоа би се укинал наведениот закон од причини што истиот не се применува во пракса ( од донесувањето на законот до денес покренати се две постапки и истите не се завршени).

**2. Цели на предлог регулативата**

Со Новиот Закон за инсолвентност треба да се воспостави солиден и ефикасен систем на инсолвентност, преку подобрување на регулаторната рамка за инсолвентност, особено да се поттикнат претпријатијата со потешкотии да се обидат да преговараат за привремено ослободување на долговите и да ги договараат условите за подмирување на долгот надвор од судот преку соодветен механизам за инсолвентност.

Целите кои треба да се постигнат со предлог регулативата односно со новиот Закон за инсолвентност се:

**1**. **Усогласување со Директивата** 2019/1023 на Европскиот парламен и Советот од 20.06.2019 година за рамката за превентивно преструктуирање и дополнувања на Директивата (ЕУ) 2017/1132 (Директива за преструктуирање и инсолвентност) со што се постигнува вградување на законскиот текст на најдобрите европски и светски практики за водење на постапка за превентивно преструктуирање на друштвата со потешкотии.

**2. Воведување на нова постапка за превентивно преструктуирање на друштвата со потешкотии.** Со оваа нова законска рамка за превентивно преструктуирање им се овозможува на трговските друштва и претприемачите кои имаат финансикски тешкотии, а имаат можност да ја продолжат својата деловна активност, а исто така овозможување и на должниците да се преструктуираат во рана фаза со што би ја избегнале инсолвентноста и на тој начин да се ограничи ликвидацијата на должниците кои имаат можности успешно да се развиваат.

**3. Можни решенија (опции)**

*3.1 Опис на решението „не прави ништо“*

Со ова решение нема да се постигне целта заради која се предлага донесувањето на нов Закон за инсолвентност.

 Доколку не се донесе новиот текст на законот, во сила ќе останат законските решенија кои ги содржи Законот за стечај од 2006 година во кој што не се содржани одредби за усогласување со Директивата за преструктуирање и инсолвентност 2019/1023, не е регулирана новата постапка за превентивно преструктуирање на друштвата со потешкотии, а со тоа во следниот Извештај на Европската комисија во делот за „економски критериуми- Излез на пазарот“ ќе биде нотирано дека немаме напредок во усогласувањето на домашното со законодавството на ЕУ Регулативата бр.2019/1023 и дополнувања на Директивата бр.2017/1132.

*3.2 Опис на можните решенија (опции) за решавање на проблемот*

 Понудената опција ќе го усогласи законодавството на РСМ со законодавството на Европската унија, ќе се овозможи заштита на инвеститорите и нивните бизниси односно да имаат доверба во законот како механизам за заштита на претпријатијата со привремени финансиски проблеми. и зголемување на стапката на поврат на средства по завршување на стечајната постапка, а особено да се поттикнат претпријатијата со потешкотии да се обидат да преговараат за привремено ослободување на долговите и да ги договорат условите за подмирување на долгот надвор од судот.

Исто така ова законско решение придонесува за соодветно функционирање на внатрешниот пазар, слободно движење на капиталот и слободно избирање на постапките за превентивно преструктуирање, инсплвентноста и ослободување од долговите, а со тоа перспективните претпријатија и претприемачи што имаат финансиски тешкотии да имаат пристап до национална рамка за превентивно преструктуирање што им овозможува да продолжат да работат.Чесните инсолвентни или презадолжени претприемачи можат да имаат корист од целосна исплата на долгот во разумен временски период, со што им се овозможува „втора шанса“. Со преструктуирањето на должниците што имаат финансиски потешкотии им се овозможува да продолжат со работа, целосно или делумно преку промена на составот, условите или структурата на нивните средства и на нивните обврски преку продажба на средства или делови од бизнисот како и преку спроведување промени во работењето

 Во функција на соодветно имплементирање на Директивата за преструктуирање и инсолвентност да се донесе Предлог на закон за инсолвентност, со што се постигнува вградување во зконскиот текст на најдобрите европски и светски практики за водење на постапките за инсолвентност. Исто така со оваа нова законска рамка за превентивно преструктуирање им се овозможува на трговските друштва кои имаат финансиски потешкотии да ја продолжат својата деловна активност.

 Предстечајна постапка за реорганизација врз основа на план за реорганизација е специфична постапка која беше вградена во постојната регулатива со измените и дополнувањата на законот за стечај од 2014 година, со која се дозволуваше усвојување на веќе изготвен план за реорганизација од страна на должникот за времетраењето на претходната постапка за утврдување на услови на стечајната постапка.Се работи за судска постапка во која одредена улога има и стечајниот управник кој во оваа фаза е привремен стечаен управник.

 Со предстечајната реорганизација врз основа на предложен план за реорганизација во новиот закон се предлага:

* Подобрување на одредени решенија предвидени со Измените и дополнувањата на законот за стечај од 2014 година („Службен весник на Република Македонија“ бр.29/14);
* Превземање на одредени законски одредби од постапката за вонсудско спогодување која е регулирана со Законот за вонсудско спогодување („Службен весник на Република Македонија“ бр.12/14);
* Укинување на Законот за вонсудско спогодување чија надлежност на Министерството за економија
1. **Проценка на влијанијата на регулативата**

 *Можни позитивни и негативни влијанија од секоја од опциите:*

*4.1 Економски влијанија*

*4.2 Фискални влијанија - нема*

*4.3 Социјални влијанија –*

Рамката за превентивно преструктуирање треба да им овозможи на должниците ефективно да се преструктуираат во раната фаза и да се избегне инсолвентност.Исто така превентивното преструктуирање треба да помогне и во поглед да се спречи загубата на работни места и загубата на знаења и вештини на работниците во споредба со тоа што би го добиле во случај на стечај и ликвидација на претпријатието.Значителен процент на деловни потфати (бизниси) и работни места би можеле да се спасат ако постои превентивното преструктуирање, а истовремено бизнисите без перспектива за опстанок би требало да се ликвидираат што е можно побрзо.Кога должникот со финансиски потешкотии не е економски перспективен или не може да биде вратен во функција, напорите за преструктирање би можеле да водат кон забрзување и акумулирање на загубите на штета на доверителите, работниците и на економијата во целина

Решенијата содржани во предложениот закон ке имаат влијание врз намалување на невработеноста, заштитата на доверителите, како и соодветни позитивни импликации врз заштитата и унапредувањето на работните места воопшто и на економијата во целина.

*4.4 Влијанија врз животната средина - нема*

*4.5 Административни влијанија и трошоци –*

*а) трошоци за спроведување*

Со предложениот закон не е предвидено формирање нови институции/органи.

Во однос на проширувањето на надлежностите на Министерството за економија, во Предлогот на Законот се прецизираат надлежностите во доменот на континуираната едукација од областа на стечајната постапка на стечајните управници односно сега континураната обука се предвидува да ја организираат Комората на стечајни управници во соработка со Министерството за економија.

Имено, согласно дадените законски надлежности со Законот за стечај („Службен весник на РМ“ бр. 34/2006) во член 29 (став 3) точка 4 континуираната едукација од областа на стечајната постапка за стечајните управници која е услов за обновување на лиценцата за овластен стечаен управник е во организација на Комората за стечајни управници;

Во однос на човечките ресурси и нивната обука, со Предлогот на Законот не се менува статусот на вработените во Министерството за економија. Имено, вработените во министерството за економија – одделение за стечај се административни службеници и во однос на нивните права и одговорности од работен однос се применуваат одредбите од Законот за административни службеници.

Исто така во контекст на проширување на надлежностите на други постојни тела коишто имаат надлежности за спроведување на Предлогот на Законот, во членот 85 е предвидено формирање на Комисија како советодавно тело кое го именува министерот и истата го советува министерот за прашања кои произлегуваат од областа на инсолвентноста

*б)трошоци за почитување на регулативата*

Со предложените законски решенија не се предлага воведување на нови административни оптоварувања, формалности и трошоци, односно не се предвидени нови трошоци за издавање на лиценци на стечајните управници освен нови трошоци во смисла на надоместот што би го примале членовите на Комисиите за спроведување на испитот за овластен стечаен управник и надоместот што би го примале членовите на советодавното тело на министерот.

**5. Консултации**

*5.1 Засегнати страни и начин на вклучување*

Предлогот на новиот Закон за инсолвентност е резултат на техничката помош на Меѓународната финансиска корпорација –IFC -групација на Светска банка и на работата на формираната меѓуресорска работна група во која се вклучени и надворешни стручни лица – експерти. Во работната група членуваа Професор д-р Горан Коевски од Правниот факултет „Јустинијан први“ пресатвници од Кабинетот на Премиерот задолжен за економски прашања, претставници на Министерството за економија, преставници од Централниот регистар на РСМ, Министерство за финансии, Министерството за правда, судии кои работат стечај, Преставник од Комората на стечајни управници и преставници од банките на РСМ.

 За специфични прашања што се предмет на уредување во предлогот на законот, беа организирани посебни состаноци со засегнатите страни, како и поединечни средби со претставници на државни органи кои имаа потреба од подетално толкување на предложените законски решенија.

 За дискусија по предложените законски решенија со членовите на меѓуресорската работна група за изработка на предлогот на законот беа организирани и тркалезни маси на кои што беа поканети претставници од судската власт, од Комората на стечајни управници, од Комората на извршители, од Комората на адвокати, Комората на нотари, Стопанските комори и преставници од банките во Република Северна Македонија.

*5.2 Преглед на добиените и вградените мислења*

 На тркалезните маси кои беа организирани и одржани, за расправа по предложените решенија за одделни прашања кои се обработуваат во законот, беа дадени коментари и забелешки што беа обработени и соодветно вградени во Нацрт - текстот на законот.

 и тоа:

 -25.11.2020 -Комора на стечајни управници и судии од Скопско апелационо подрачје;

 -27.11.2020 -Комора на стечајни управници и судии од Битола,Штип и Гостивар апелационо подрачје;

 -02.12.2020 –Академија за судии и јавни обвинители „Павел Шатев“ Скопје (вклучени судии кои работат на стечај);

 -15.12.2020 –Македонска Банкарска Асоцијација;

 -24.12.2020 –Комори на адвокати,нотари, извршители, проценители и медијатори;

 -05.02.2021 –Стопанска комора на РСМ, Сојуз на стопански комори; МАСИТ; Комора на северозападна Македонија;

 -

Исто така, Предлогот на закон е објавен и на ЕНЕР на 11.02.2021 година.

Доставени се забелешки од засегнати страни и тоа од: Комората на стечајни управници; Министерство за правда; Централниот регистар на РСМ; Стопанска комора на Македонија;Стечаен управник Јосип Димитровски од Битола; Судија Александар Шопов од Основен суд Велес и Сојуз на стопански комори на Македонија

*5.3 Мислења кои не биле земени предвид и зошто*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

Доколку се споредат предложени опции, Опцијата 2 – донесување на новиот Закон за инсолвентност е прифатлива опција бидејќи со предложените можни решенија се очекуваат само позитивни влијанија.

Имено, со предложените измени ќе се постигнат следните цели:

* усогласување на постојна регулатива со ЕУ регулативата (Директива2019/1023 на Европскиот Парламент и Советот од 20.06.2019 и дополнување на Директивата на ЕУ за преструктуирање и инсолвентност бр.2017/1132)
* регулирање на прашања што претходно не биле опфатени во регулативата;
* воведување правен основ за подзаконски акти кои ја регулираат инсолвентноста во Република Македонија;
* проширување на надлежностите на Министерството за економија во доменот на обуките, надзор над работата на стечајните управници
* одржување на високо ниво на усогласеност со регулативите на ЕУ (со оваа нова законска рамка за превентивно преструктуирање им се овозможува на трговските друштва кои имаат финансиски потешкотии да ја продолжат својата деловна активност.);

*6.2 Ризици во спроведувањето и примената на секое од можните решенија (опции)*

При спроведувањето и примената на предложените законски решенија, постојат ризици во однос на неможноста истите целосно да се имплементираат, да не се надминат утврдените проблеми, како и да не се исполнат потребните предуслови предвидени за практична имплементација на одредбите.

*6.3 Препорачано решение со образложение*

Со Предлогот на Законот за инсолвентност се уредува системот на инсолвентност во Република Северна Македонија преку подобрување на постоечките законски решенија односно подобрување на регулаторната рамка на инсолвентност и се овозможува одржување на високо ниво на усогласеност со регулативите на ЕУ, следење на тековните трендови во практиките на инсолвентност, како и прецизирање на одредени прашања поврзани со инсолвентноста.

Тука акцентот пред сè е ставен да се поттикнат претпријатијата(друштвата) со потешкотии да се обидат да преговараат за привремено ослободување на долговите и да ги договорат условите за подмирување на долгот надвор од судот, преку соодветен механизам за инсолвентност односно со воведување на нова постапка за превентивно преструктуирање на друштвото со финансиски потешкотии.

Во Предлогот на Законот за инсолвентност се прецизираат и одредени прашања од доменот на стечајната постапка што произлегуваат од јавните расправи со засегнатите страни и тоа:

- промена на името на законот;

-подобрен е системот на заштита на правата на учесниците во стечајната постапка посебно доверителите (право на жалба генерално е дозволено против сите решенија на судот, а со одредени одредби се исклучува правото на жалба)

-конкретизирани се одредбите кои се однесуваат на информирањето на стечајниот управник;

-ограничена е штетата која стечајниот управник треба да ја плати;

-изменети се одредбите за надзор над работата на стечајниот управник од страна на министерството за економија;

-предвидено е формирање на посебна комисија како советодавно тело на министерот покрај одделението за стечај;

-се ограничува старосната граница на стечајните управници до кога може да работат согласно условите за старосна пензија предвидени со посебните закони;

-почетната обука за стекнување на право за полагање на испит и континуираната обука за обновување на лиценцата да ја вршат Комората на стечајни управници во соработка со Министерството за економија;

-нови одредби за полагање на стручен испит за стекнување со уверение за положен испит за овластен стечаен управник. Со изменувањето на законското решение е планирано укинување на електронско полагање на стручните испити и воведување на усмено и писмено полагање на кандидатите пред стручните комисии, врз основа на мерливи и објективни критериуми за проценка на нивните знаења.

-привремено запирање на вршење на должностите стечаен управник (мирување на лиценцата);

-подобрување и усогласување со судката практика на одредбите за претходна постапка за испитување на условите за отварање на стечајната постапка;

-поинакво уредување на правните последици од отварање на стечајната постапка со нивно групирање;

-уредување на сметката отворена за потребите на стечајната постапка;

-последици на отворената стечајна постапка над доверителите;

-процесно правни последици од отварањето на стечајната постапка;

-нови одредби кои се однесуваат на посебни правила за лична одговорност и неограничено одговорните содружници на стечајниот должник;

-последиците на отварањето на стечајната постапка на правните работи;

-посебни правила за взаемно неисполнети двострано товарни договори;

-финансиски лизинг;

-дефинирање на побивање на правните дејствија превземени од должникот пред отварање на стечајната постапка;

-дефинирање на стечајна маса и делбена маса;

-превземање на имотот од должникот и од трети лица;

-управување со стечајната маса;

-склучување на договор за заем или наем на имотот кој е дел од стечајната маса;

-дефинирање на почетниот стечаен биланс и негово преименување во поглед на имотот и обврските;

-уредување на водење на сметководство во текот на стечајната постапка;

-дефинирање на завршување на започнатите, незавршени работи и продолжување на натамошното работење на стечајниот должник;

-пријавување на побарување и стекнување на процесна легитимација на доверителите;

-уредување на излачните права- пријавување и испитување;

-нови одредби за впаричување на основната стечајна маса;

-одредби за впаричување на посебната стечајна маса;

-подобрување на постапката за распределба на делбената маса; и

-реорганизација во стечајна постапка;

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

Донесувањето на Предлогот на Законот за инсолвентност ќе предизвика потреба од менување на законската и подзаконската регулатива во областа.

Закони кои треба да се изменат:

-Закон за супервизија на осигурувањае („Службен весник на РМ“ бр.27/02, 79/07, 88/08, 67/10, 44/11, 188/13, 43/14, 112/14, 153/15, 192/15, 23/16, 83/18, 198/18 и 101/19)

-Закон за хартии од вредност („Службен весник на РМ“ бр.95/05, 25/07, 07/08, 57/10, 135/11, 13/13, 188/13, 43/14, 15/15, 154/15, 192/15, 23/16, 83/18 и 31/20)

-Закон за банки („Службен весник на РМ“ бр.67/07, 90/09, 67/10, 26/13, 153/15, 190/16, 7/19 и 101/19)

*7.2 Потребни подзаконски акти и рок за нивно донесување*

Донесувањето на предложениот закон имплицира донесување на нови подзаконски акти од Министерството за економија во рок од шест месеци од денот на донесување на предложениот закон, и тоа:

-Правилник за содржината и начинот на водењена евидентниот регистар член11 став 6);

-Правилник за формата и содржината на легитимацијата на стечајниот управник (член72 став 5);

-Правилник за формата и содржината на посебната табела (шема) на утврдени и оспорени побарувања и другите писмена што ги поднесува стечајниот управник (чл.73 став 4);

-Правилник за наградата и надоместокот на реално потребните трошоци на стечајниот управник и начинот на утврдување на нивната висина (член 74 став 6);

-Правилник за формата и содржината на лиценцата за овластен стечаен управник и на лиценцата на друштвото стечаен управник (член86 став 9 );

-Правилник за формата и содржината на

-Правилник за формата и содржината на регистарот и листите на стечајните управници по судови кои се стекнале со лиценци/им биле одземени,како и начинот на нивното водење. (член 91 став 8);

-Правилник за начинот на избор на стечаен управник според методот на електронски избор (член 96 став 6);

-Правилник за формата, содржината и начинот на водење на регистарот на е-стечај (член 101 став 5)

-Правилник за содржината и начинот на водење на стечајното досие (член 255 став 2);

- Правилник за професионални стандарди за стечајна постапка (член 256 став 3);(професионален стандард за чување на документацијата член 324 став 7)

-Правилник за начинот и постапката на спроведување на продажбата на недвижниот и подвижниот имот во стечајна постапка (член 291 став 9);

*7.3 Органи на државната управа, државни органи и други органи надлежни за спроведување*

За спроведување на целите на Предлогот на Законот за инсолвентност надлежни се Министерство за економија, судовите надлежни за стечај во РСМ, Централниот регистар наРСМ и Комората на стечајни управници на РСМ

*7.4 Активности за обезбедување на ефикасно спроведување на предлогот на закон*

Министерството за економија како надлежен орган за спроведување на законот, ќе презема континуирани активности со цел ефикасно спроведување на предложениот закон. Овие активности меѓу другото подразбираат организирање и спроведување обуки за стекнување право за полагање на испит за овластен стечаен управник и континуираната обука за обновување на лиценцата за овластен стечаен управник во соработка со Комората на стечајни управници.

Во контекст на ефикасно спроведување на Предлогот на Законот ќе продолжат активностите на судовите надлежни за спроведување на претходната постапка за утврдување на услови на стечајната постапка како и отварање и спроведување на стечајните постапки.

**8. Следење и евалуација**

*8.1 Начин на следење на спроведувањето*

Резултатите од предложените законски решенија ќе се следат преку континуирано следење на примената на предложениот закон. Континуираното следење ке го врши Министерството за економија преку Одделението за стечај и Комисијата како советодавно тело на министерот.

*8.2 Евалуација на ефектите од предлогот на закон и рокови*

Евалуација на ефектите од предложените законски решенија ќе се врши откако предложениот закон започне да се применува во праксата, преку оценка на регулативата во насока на: колку планови за реорганизација има, колку има финансиски преструктуирања, стапка на поврат на средства, надзор над работата на стечајните управници и друго.

.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**